Ministru kabineta rīkojuma projekta

**„Par valsts nekustamā īpašuma Imperatora ielā 8, Daugavpilī, nodošanu Daugavpils pilsētas pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 4.panta pirmā un otrā daļa, 42.panta pirmā daļa un 43.pants un likuma „[Par pašvaldībām](http://likumi.lv/ta/id/57255-par-pasvaldibam)” [15.panta](http://likumi.lv/ta/id/57255-par-pasvaldibam#p15) pirmās daļas 5.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātā Ministru kabineta rīkojuma projekta „Par valsts nekustamā īpašuma Imperatora ielā 8, Daugavpilī, nodošanu Daugavpils pilsētas pašvaldības īpašumā” (turpmāk – rīkojuma projekts) 1.punkts paredz atļaut Finanšu ministrijai nodot bez atlīdzības Daugavpils pilsētas pašvaldības īpašumā valsts nekustamo īpašumu (nekustamā īpašuma kadastra Nr.0500 011 1620) – zemes vienību (zemes vienības kadastra apzīmējums 0500 011 1620) 9100 m2 platībā un trīs būves (būvju kadastra apzīmējumi: 0500 011 1620 001, 0500 011 1620 004 un 0500 011 1620 005) – Imperatora ielā 8, Daugavpilī, kas ierakstīts zemesgrāmatā uz valsts vārda Finanšu ministrijas personā, likuma „[Par pašvaldībām](http://likumi.lv/ta/id/57255-par-pasvaldibam)” [15.panta](http://likumi.lv/ta/id/57255-par-pasvaldibam#p15) pirmās daļas 5.punktā noteiktās pašvaldības autonomās funkcijas īstenošanai – rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.).Rīkojuma projektā iekļautā nekustamā īpašumu raksturojums.Nekustamais īpašums (nekustamā īpašuma kadastra Nr.0500 011 1620) Imperatora ielā 8, Daugavpilī, sastāv no:- zemes vienības (zemes vienības kadastra apzīmējums 0500 011 1620) 9100 m2 platībā;- mācību korpusa (būves kadastra apzīmējums 0500 011 1620 001; galvenais lietošanas veids 1263 – skolas, universitātes un zinātniskajai pētniecībai paredzētās ēkas) ar kopējo platību 6974,70 m2;- administratīvās ēkas (būves kadastra apzīmējums 0500 011 1620 004; galvenais lietošanas veids 1220 – biroju ēkas) ar kopējo platību 70,40 m2;- šķūņa (būves kadastra apzīmējums 0500 011 1620 005; galvenais lietošanas veids 1274 – citas, iepriekš neklasificētas, ēkas) ar kopējo platību 140,70 m2.Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Daugavpils tiesas zemesgrāmatu nodaļas Daugavpils pilsētas zemesgrāmatas nodalījumā Nr.100000127850; lēmuma datums: 07.03.2012.Daugavpils tiesas zemesgrāmatu nodaļas Daugavpils pilsētas zemesgrāmatas nodalījumā Nr.100000127850 nekustamajam īpašuma ir reģistrēti šādi apgrūtinājumi:* nekustamais īpašums atrodas Daugavpils pilsētas pilsētbūvniecības pieminekļa teritorijā, Daugavpils cietoksnis ar priekštilta nocietinājumu - 9100 m2;
* īpašumā atrodas aizsargājama būve ar kadastra apzīmējumu 0500 011 1620 001.

Būve (būves kadastra apzīmējums 0500 011 1620 001) ir vietējas nozīmes arhitektūras piemineklis „Ēka Nr.50 inženierarsenāls” (valsts aizsardzības Nr.4718).Saskaņā ar Valsts kultūras pieminekļu aizsardzības inspekcijas 2016.gada 22.jūnija vēstulē Nr.04-09.1/1946 norādīto Valsts kultūras pieminekļu aizsardzības inspekcija atbalsta nekustamā īpašuma nodošanu Daugavpils pilsētas pašvaldības īpašumā (Valsts kultūras pieminekļu aizsardzības inspekcijas 2016.gada 22.jūnija vēstule Nr.04-09.1/1946).Valsts kultūras pieminekļu aizsardzības inspekcijas Latgales reģionālā nodaļa ir izsniegusi Daugavpils pilsētas pašvaldībai 02.08.2016. norādījumus par valsts nozīmes arhitektūras pieminekļa „Ēka Nr.50 Inženierarsenāls” (valsts aizsardzības Nr.4718) Imperatora ielā 8, Daugavpils cietoksnī, Daugavpilī, kadastra numurs 0500 011 1620, izmantošanu un saglabāšanu.Uz nekustamā īpašuma sastāvā esošās zemes vienības atrodas būves - asfalta seguma laukums iekšpagalmā un mūra žogs ar metāla vārtiem, kuras neatrodas Finanšu ministrijas valdījumā un nav reģistrētas Nekustamā īpašuma valsts kadastra informācijas sistēmā. Pēc nekustamā īpašuma nodošanas Daugavpils pilsētas pašvaldības īpašumā Daugavpils pilsētas pašvaldībai būs jāveic nepieciešamās darbības, lai sakārtotu minēto būvju piederības statusu.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kopējā kadastrālā vērtība uz 2016.gada 1.janvāri ir 86 227 *euro*, tostarp zemes vienības 16 598 *euro*, mācību korpusa 66 691 *euro*, administratīvās ēkas 2442 *euro* un šķūņa 496 *euro.*Zemes vienības lietošanas mērķis: 0908 – pārējo sabiedriskās nozīmes objektu apbūve. Nekustamais īpašums nav iznomāts.Ministru kabineta 2015.gada 16.jūnija sēdes protokollēmuma (prot. Nr.29, 63.§) „[Informatīvais ziņojums „Par priekšlikumiem valsts iestāžu izvietošanai valsts akciju sabiedrības „Valsts nekustamie īpašumi” pārvaldīšanā esošajos nekustamajos īpašumos Daugavpils cietoksnī”](http://polsis.mk.gov.lv/view.do?id=5257)” 4.punktā Finanšu ministrijai (valsts akciju sabiedrībai „Valsts nekustamie īpašumi”) tika dots uzdevums sadarbībā ar Daugavpils domi, valsts akciju sabiedrības „Ceļu satiksmes drošības direkcija” Rīgas Motormuzeju veikt nepieciešamās darbības Eiropas Savienības fondu un citu ārvalstu finanšu instrumentu piesaistei nekustamā īpašuma Imperatora ielā 8, Daugavpilī (nekustamā īpašuma kadastra Nr.0500 011 1620) pārbūves veikšanai Rīgas Motormuzeja un citu iespējamo kultūras operatoru vai institūciju vajadzībām.2015.gada 27.novembrī starp Daugavpils pilsētas domi, valsts akciju sabiedrību „Ceļu satiksmes drošības direkcija", kuras struktūrvienība ir Rīgas Motormuzejs, un valsts akciju sabiedrību „Valsts nekustamie īpašumi” (turpmāk – VNĪ) tika noslēgts Nodomu protokols Nr.2/4-15-40/3216 par sadarbību Daugavpils cietokšņa ēkas Imperatora ielā 8, attīstībā (turpmāk – Nodomu protokols), kurā puses apliecinājušas gatavību veikt konkrētus pasākumus, lai Rīgas Motormuzeju un citus kultūras operatorus izvietoto valsts nekustamajā īpašumā ar mērķi Daugavpils cietokšņa teritorijai piesaistīt papildus apmeklētājus un investorus, atjaunojot unikālu valsts nozīmes arhitektūras pieminekli un radot jaunu „enkura” objektu Daugavpils cietokšņa teritorijā.Risinot jautājumu par nekustamā īpašuma nākotnes apsaimniekošanas modeli un apsaimniekošanas izmaksām, 2016.gada 27.janvāra VNĪ vadības un Daugavpils pilsētas domes priekšsēdētāja tikšanās laikā konceptuāli tika panākta vienošanās par nekustamā īpašuma Imperatora ielā 8, Daugavpilī, nodošanu bez atlīdzības īpašumā Daugavpils pilsētas pašvaldībai, kas pamatā balstīta uz valsts akciju sabiedrības „Ceļu satiksmes drošības direkcija" un tās struktūrvienības Rīgas Motormuzeja nemainīgo viedokli (28.05.2014. vēstule Nr.13.1-13/17) par ieceres līdzfinansējuma nenodrošināšanu, kā rezultātā VNĪ nav garantēta ieguldījumu un nekustamā īpašuma uzturēšanas izmaksu atmaksa nomas maksas veidā.Daugavpils pilsētas dome 2016.gada 24.martā ir pieņēmusi lēmumu Nr.135 „Par nekustamā īpašuma, kadastra Nr.0500 011 1620, Imperatora ielā 8, Daugavpilī, pārņemšanu Daugavpils pilsētas pašvaldības īpašumā”, kurā nolemts nekustamo īpašumu Imperatora ielā 8, Daugavpilī, lūgt nodot bez atlīdzības Daugavpils pilsētas pašvaldības īpašumā likuma „Par pašvaldībām” 15.panta pirmās daļas 5.punktā noteiktās pašvaldības autonomās funkcijas īstenošanai - rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.). Daugavpils pilsētas pašvaldība plāno sniegt atbalstu vietējas nozīmes arhitektūras pieminekļa „Ēka Nr.50 inženierarsenāls” (valsts aizsardzības Nr.4718) saglabāšanai un apsaimniekošanai, iekārtojot tajā tehnikas muzeja ekspozīcijas un turpmāk attīstot to kā multifunkcionālo kultūras un izglītības centru.Saskaņā ar VNĪ rīcībā esošajiem nekustamā īpašuma rentabilitātes rādītājiem par periodu no 2014.gada 1.janvāra līdz 2016.gada 30.aprīlim nekustamā īpašuma pārvaldīšana VNĪ ir nesusi zaudējumus 116 679 *euro* apmērā.VNĪ Īpašumu izvērtēšanas komisija 2016.gada 5.maija sēdē (protokols Nr.9 1.punkts) atbalstīja nekustamā īpašuma Imperatora ielā 8, Daugavpilī, nodošanu bez atlīdzības Daugavpils pilsētas pašvaldības īpašumā pašvaldības autonomās funkcijas - rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.) - nodrošināšanai.Pēc Nekustamā īpašuma (nekustamā īpašuma kadastra Nr.0500 011 1620) Imperatora ielā 8, Daugavpilī, nodošanas Daugavpils pilsētas pašvaldības īpašumā, VNĪ Nodomu protokola 3.5.punktā noteiktā kārtībā atteiksies no turpmākas sadarbības Nodomu protokola ietvaros.Ja gadījumā nododamajā nekustamajā īpašumā tiks veikta saimnieciskā darbība (piemēram, sniegti kādi pakalpojumi vai iekasētas ieejas maksas kultūras objektos), tad tai būs izteikti vietējs raksturs un sagaidāmajā ietekme uz tirdzniecību un konkurenci Eiropas Savienības iekšējā tirgū būs niecīga vai neiespējama, jo pakalpojumi ir paredzēti pārsvarā vietējiem (Latvijas valsts) pakalpojuma lietotājiem. Attiecīgi nekustamā īpašuma nodošana nekvalificējas kā komercdarbības atbalsts.Rīkojuma projekta 1.punktā paredzēts, ka nekustamais īpašums tiks izmantots likuma „Par pašvaldībām” 15.panta pirmās daļas 5.punktā noteiktās pašvaldības autonomās funkcijas īstenošanai - rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību.Rīkojuma projekta 2.punktā noteikts pienākumu Daugavpils pilsētas pašvaldībai bez atlīdzības nodot nekustamo īpašumu valstij, ja tas vairs netiek izmantots minētās funkcijas īstenošanai.Daugavpils pilsētas pašvaldībai, nostiprinot zemesgrāmatā īpašuma tiesības uz nekustamo īpašumu, vienlaikus zemesgrāmatā ir jānostiprina iepriekš minētais tiesību aprobežojums, kā arī aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.Rīkojuma projekts attiecas uz publiskās pārvaldes politiku.  |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija (VNĪ). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Daugavpils pilsētas pašvaldība, Finanšu ministrija (VNĪ). |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (tūkst. *euro*) |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Daugavpils pilsētas pašvaldība segs izdevumus, kas radīsies, pārreģistrējot rīkojuma projekta 1.punktā minēto nekustamo īpašumu zemesgrāmatā uz pašvaldības vārda. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktu, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu.Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma nodošanu pašvaldības īpašumā. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija (VNĪ) un Daugavpils pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar rīkojuma projekta izpildi jaunas institūcijas netiek radītas, kā arī neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošo institūciju ietvaros ar tām pieejamiem resursiem. |
| 3. | Cita informācija | Nav. |

Anotācijas IV un V sadaļa – projekts šīs jomas neskar.

Finanšu ministre D.Reizniece-Ozola

03.08.2016. 9:03

1883

L.Kokorēviča, 67024955

Lita.Kokorevica@vni.lv